നിരാദ് സി. ചൗധരി

ഭാരതീയനായ എഴുത്തുകാരനായിരുന്നു നിരാദ് സി. ചൗധരി(23 നവംബർ 1897 – 1 ഓഗസ്റ്റ് 1999). ഇംഗ്ലീഷിലും ബംഗാളിയിലുമായി നിരവധി ഗ്രന്ഥങ്ങളെഴുതി. 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം പ്രസിദ്ധമാണ്.  മാക്സ്മുള്ളറെ ക്കുറിച്ചുള്ള ഗ്രന്ഥത്തിന് കേന്ദ്ര സാഹിത്യ അക്കാദമി പുസ്കാരം ലഭിച്ചിട്ടുണ്ട്.
ജീവിതരേഖ
1897-ൽ ബ്രിട്ടീഷ് ഇന്ത്യയിലെ  കിഴക്കൻ ബംഗാളിലെ (ഇന്നത്തെ ബംഗ്ലാദേശ്)  കിഷോർഗഞ്ജിൽ അഭിഭാഷകനായ ഉപേന്ദ്ര നാരായൺ ചൗധരിയുടെയും സുശീല സുന്ദരാനി ചൗധരാനിയുടെയും എട്ട് മക്കളിൽ രണ്ടാമനായി ജനിച്ചു. അദ്ദേഹത്തിന്റെ മാതാപിതാക്കൾ ബ്രഹ്മ സമാജ് പ്രസ്ഥാനത്തിൽപ്പെട്ട ലിബറൽ മധ്യവർഗ ഹിന്ദുക്കളായിരുന്നു. ആകാശവാണിയിൽ ജോലി ചെയ്യവെ 1951 ൽ പ്രസിദ്ധീകരിച്ച 'ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ' എന്ന ഗ്രന്ഥം വിവാദമായി. നഗ്‌നമായ ബ്രിട്ടീഷ് സ്തുതി എന്ന് വിലയിരുത്തപ്പെട്ടതിനെത്തുടർന്ന് ആകാശവാണിയിലെ ജോലി നഷ്ടപ്പെട്ടു.http://www.samakalikamalayalam.com/malayalam-vaarika/essays/2018/aug/22/%E0%B4%AC%E0%B5%8D%E0%B4%B0%E0%B4%BF%E0%B4%9F%E0%B5%8D%E0%B4%9F%E0%B5%80%E0%B4%B7%E0%B5%8D-%E0%B4%AD%E0%B4%B0%E0%B4%A3%E0%B4%A4%E0%B5%8D%E0%B4%A4%E0%B4%BF%E0%B4%A8%E0%B5%8D%E0%B4%B1%E0%B5%86-%E0%B4%95%E0%B4%B1%E0%B5%81%E0%B4%AA%E0%B5%8D%E0%B4%AA%E0%B5%81%E0%B4%82-%E0%B4%B5%E0%B5%86%E0%B4%B3%E0%B5%81%E0%B4%AA%E0%B5%8D%E0%B4%AA%E0%B5%81%E0%B4%82-31240.html  പിന്നീട് ഇംഗ്ലണ്ടിലേക്ക് കുടിയേറിയ നിരാദ് 1999-ൽ മരിക്കുന്നതു വരെ അവിടെത്തന്നെയാണ് കഴിഞ്ഞത്.

 ആരോപണങ്ങൾ 
നിരാദ് ചൗദരി ബ്രിട്ടീഷ് ചാരനാണെന്ന് സുഭാഷ് ചന്ദ്ര ബോസിന്റെ കുടുംബാംഗങ്ങൾ ആരോപണമുയർത്തിയിരുന്നു. സുഭാഷ് ചന്ദ്ര ബോസിന്റെ ജ്യേഷ്ഠനായിരുന്ന ശരത് ചന്ദ്ര ബോസിന്റെ സെക്രട്ടറിയായി 1937-41 കാലത്ത് നിരാദ് ചൗധരി പ്രവർത്തിച്ചിരുന്നു. സുഭാഷ് ചന്ദ്ര ബോസിന്റെ പ്രവർത്തനങ്ങളെക്കുറിച്ച് ഇക്കാലത്ത് ബ്രിട്ടീഷ് ഇന്റലിജൻസിനു വിവരങ്ങൾ കൈമാറിയിരുന്നതായാണ് ബോസ് കുടുംബാംഗങ്ങൾ ആരോപിച്ചത്. ശരത് ചന്ദ്ര ബോസ് അറസ്റ്റിലാകുന്നതിന് തലേന്ന് നിരാദ്, സെക്രട്റി സ്ഥാനം രാജി വെച്ചിരുന്നു. യാതൊരു വിധ നിയമ നടപടികളും നിരാദിനെതിരെ ഉണ്ടായില്ലെന്ന് മാത്രമല്ല, ആകാശ വാണിയിൽ ഉയർന്ന തസ്തികയിൽ ജോലിയും ലഭിച്ചു. 1967 ൽ തന്നെ ഇതു സംബന്ധിച്ച സി.ബി.ഐ ഫയലുകൾ പരസ്യമാക്കാൻ ബോസ് കുടുംബാംങ്ങൾ ആവശ്യപ്പെട്ടുവെങ്കിലും സി.ബി.ഐ തയ്യാറായില്ല.https://www.outlookindia.com/magazine/story/so-thy-hand/284686

കൃതികൾ
 ദ ആട്ടോബയോഗ്രാഫി ഓഫ് ആൻ അൺനോൺ ഇൻഡ്യൻ(1951)
 The Autobiography of an Unknown Indian (1951)
 എ പാസേജ് ടു ഇംഗ്ലണ്ട് (1959)
 ദ കോണ്ടിനന്റ് ഓഫ് സർസ് (1965)
 ദ ഇന്റലക്ച്വൽ ഇൻ ഇന്ത്യ (1967)
 ടു ലിവ് ഓർ നോട് ടു ലിവ് (1971)
 സ്കോളർ എക്സ്ട്രോർഡിനറി, ദ ലൈഫ് ഓഫ് പ്രൊഫസർ ദ റൈറ്റ് ഹോണറബിൾ ഫ്രഡറിക് മാക്സ്മുള്ളർ, പി.സി. (1974)
 കൾച്ചർ ഇൻ ദ വാനിറ്റി ബാഗ് (1976)
 ക്ലൈവ് ഓഫ് ഇന്ത്യ (1975)
 ഹിന്ദുയിസം എ റിിലിജിയൻ ടു ലിവ് ബൈ (1979)
 [[ദൈഹാൻഡ് ഗ്രേറ്റ് അനാർക്ക്] (1987)
 ത്രീ ഹോഴ്സ്മെൻ ഓഫ് അപ്പോകാലിപ്സ് (1997)
 ദ ഈസ്റ്റ് ഈസ് ഈസ്റ്റ് ആൻഡ് വെസ്റ്റ് ഈസ് വെസ്റ്റ് (collection of pre-published essays)
 ഫ്രം ദ ആർക്കൈവ്സ് ഓഫ് എ സെന്റിനേറിയൻ (collection of pre-published essays)
 വൈ ഐ മോൺ പോർ ഇംഗ്ലണ്ട് (collection of pre-published essays)
പുരസ്കാരങ്ങൾ
 ഡഫ് കോപ്പർ പ്രൈസ്
 കേന്ദ്ര സാഹിത്യ അക്കാദമി പുരസ്കാരം

അവലംബം

അധിക വായനയ്ക്ക്
പുറം കണ്ണികൾ
 Chadhuri's Blue Plaque  at Lathbury Road in North Oxford
 Naras page
 Pictures at age 93

 Merchant Ivory documentary
 An unknown Bengali in Oxfordshire  by Dipayan Pal on The Statesman

വർഗ്ഗം:ഇംഗ്ലീഷ് ഭാഷ എഴുത്തുകാർ
വർഗ്ഗം:നവംബർ 23-ന് ജനിച്ചവർ
വർഗ്ഗം:1897-ൽ ജനിച്ചവർ
വർഗ്ഗം:ഓഗസ്റ്റ് 1-ന് മരിച്ചവർ
വർഗ്ഗം:1999-ൽ മരിച്ചവർ
വർഗ്ഗം:ബംഗാളി സാഹിത്യകാരന്മാർ